
ОБЩИНСКИ  СЪВЕТ

КЪРДЖАЛИ
П Р Е Д Л О Ж Е Н И Е

ОТ ЕРОЛ МЮМЮН – КМЕТ НА ОБЩИНА КЪРДЖАЛИ

ОТНОСНО: Предоставяне на земя от общинския поземлен фонд на Община Кърджали на наследниците на К. Г. с признато право на обезщетяване със земя в землище гр. Кърджали, общ. Кърджали.
УВАЖАЕМИ ОБЩИНСКИ СЪВЕТНИЦИ,

Съгласно §27, ал.2 от Преходни и заключителни разпоредби към Закона за изменение и допълнение на Закона за собствеността и ползването на земеделските земи /обн. ДВ, бр.62 от 2010 г., доп. ДВ, бр.61 от 2016 г./, общинският съвет предоставя земи от общинския поземлен фонд, включително пасища и мери по чл.19,  при наличие на едно от следните условия:

1. Установяване на границите на земеделските имоти, за които е издадено решение на общинската служба по земеделие за признаване на правото на възстановяване на собствеността в съществуващи или възстановими стари реални граници;

2. Изпълнение на съдебни решения за признато право на собственост;

3. Обезщетяване на собствениците, чиято собственост не може да бъде възстановена.

В Община Кърджали е постъпило искане от Общинска служба по земеделие гр. Кърджали с Вх.№24-00-751-(2)/01.10.2025 г. за предоставяне на земя от общинския поземлен фонд на наследниците на К.Г. с признато право на обезщетение със земя в землище гр. Кърджали. 
Съгласно чл.45ж, ал.2 от Правилника за прилагане на Закона за собствеността и ползването на земеделските земи /ППЗСПЗЗ/ общинският съвет се произнася на първото си заседание след постъпване на искането с решение за предоставяне на имотите в изпълнение на задължението си по §27, ал.2 от ПЗР на ЗИДЗСПЗЗ. 

Предвид гореизложеното предлагам след обсъждане общинският съвет да приеме следното 

                                                                                                                                ПРОЕКТ

                                                     Р Е Ш Е Н И Е:

На основание чл.21, ал.1, т.8 и ал.2 от ЗМСМА, §27, ал.2, т.3 от Преходни и заключителни разпоредби към Закона за изменение и допълнение на Закона за собствеността и ползването на земеделските земи /обн. ДВ, бр.62 от 2010 г., доп. ДВ, бр.61 от 2016 г./, чл.45ж, ал.2 от Правилника за прилагане на Закона за собствеността и ползването на земеделските земи и чл.6 от Наредбата за условията и реда за придобиване, управление и разпореждане със земите от общинския поземлен фонд на Община Кърджали, Общински съвет – Кърджали РЕШИ:

·         ПРЕДОСТАВЯ на наследниците на К.Г., с признато право на обезщетяване, съгласно:

· Решение № 5647/25.03.2009 г., Раздел III, т. 2 на Общинска служба по земеделие – гр. Кърджали, за възстановяване правото на собственост върху земи в съществуващи или възстановими стари реални граници в землището на гр. Кърджали;

· Решение № 5675/30.04.2009 г. на Общинска служба по земеделие – гр. Кърджали, за определяне правото на обезщетение за признато, но не възстановено право на собственост върху земеделска земя с площ 1,168 дка, категория VI, при цена 223,95 €/ 438 лв./дка, на обща стойност 261,78 €/ 512 лв.;

· Решение № 5727/26.06.2009 г. на Общинска служба по земеделие – гр. Кърджали, за обезщетяване със земя на стойност 261,78 €/ 512 лв.,

поземлени имоти от общинския поземлен фонд на Община Кърджали, за обезщетение със земя с обща площ 1,995 дка и обща стойност 254,80 €/ 498,35 лв., както следва:

· 1,617 дка (един декар шестстотин и седемнадесет кв. м), категория IX (девета), със средна цена 122,20 €/ 239 лв./дка, на стойност 197,59 €/ 386,46 лв., в местност „Дюшеме дере“;

· 0,378 дка (триста седемдесет и осем кв. м), категория VIII (осма), със средна цена 151,34 €/ 296 лв./дка, на стойност 57,21 €/ 111,89 лв.
представляващи следните поземлени имоти:

1. Поземлен имот с идентификатор 40909.13.69 по КККР на гр. Кърджали, община Кърджали, с площ 378 кв. м, при съседи: 40909.13.52, 40909.13.70, 40909.13.203, 40909.13.221, 40909.13.204, с трайно предназначение на територията – земеделска, начин на трайно ползване – изоставена орна земя, категория на земята при неполивни условия – VIII;

2. Поземлен имот с идентификатор 40909.1.15 по КККР на гр. Кърджали, община Кърджали, с площ 1 617 кв. м, при съседи: 40909.1.28, 40909.126.215, с трайно предназначение на територията – земеделска, начин на трайно ползване – нива, категория на земята при неполивни условия – IX.

